— Я думаю, тут ёсць узаемасувязь. Да музыкі тату цягнулі сямейныя карані. Яго бацька, мой дзед Герасім, быў адораным музыкантам-самавучкам, рабіў скрыпкі. З дзяцінства на скрыпцы тата іграў у сямейным ансамблі, без якога ў вёсцы не абыходзілася ні адно свята. У сваёй аўтабіяграфіі ён піша, як аднойчы хлапчуком, даведаўшыся, што ў панскі маёнтак прыедуць з горада музыканты, цэлы дзень прасядзеў на дрэве — чакаў. А пасля канцэрта быў неверагодна ўзрушаны адкрытым для сябе светам музыкі.